Madonas novada

*Andreja Eglīša Ļaudonas pamatskolas*

**pašnovērtējuma ziņojums**

par 2023. / 2024.m.g.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**SASKAŅOTS**

|  |  |  |
| --- | --- | --- |
| Madonas novada pašvaldības domes priekšsēdētāja vietnieks | | |
|  | | |
|  |  | Zigfrīds Gora |
| *(paraksts)* |  |  |
|  |  |  |
| *(datums)* |  |  |

1. **Izglītības iestādes vispārīgs raksturojums**
   1. Izglītības iestādes misija – skola labvēlīga izaugsmei, droša pašizpausmei, virzoša uz mērķi.
   2. Izglītības iestādes vīzija par izglītojamo – mūsdienīga skola - atvērta skolēna personības izaugsmei.
   3. Izglītības iestādes vērtības – cieņa, sadarbība, atbildība.
   4. Izglītojamo skaits un īstenotās izglītības programmas 2023./2024. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi 2023./2024. m.g. (01.09.2023.) | Izglītojamo skaits, noslēdzot programmas apguvi 2023./2024.m.g.  (31.05.2024.) |
| Nr. | Licencēšanas  datums |
| Pamatizglītības programma | 21011111 |  | V\_3516 | 04.08.  2020. | 100 | 103 |
| Speciālās pamatizglītības programma izglītojamajiem ar mācīšanās traucējumiem | 21015611 |  | V\_6314 | 30.08.2022 | 7 | 7 |
| Speciālās pamatizglītības programma izglītojamajiem ar garīgās attīstības traucējumiem | 21015811 |  | V\_6315 | 30.08.2022 | 1 | 3 |

1. **Izglītības iestādes darbības pamatmērķi un prioritātes**
   1. **Izglītības iestādes darbības un izglītības programmas īstenošanas kvalitātes mērķi 2024./2025.m.g.**, ņemot vērā informāciju un datus par iepriekšējiem diviem mācību gadiem - 2022./2023.m.g., 2023./2024.m.g.

|  |  |  |
| --- | --- | --- |
| **Npk.** | **Kvalitatīvais / kvantitatīvais indikators** | **Noteiktais rādītājs / komentāri pēc nepieciešamības** |
| 1. | Izglītojamo vidējie statistiskie sasniegumi mācību gada noslēgumā 4.-9.kl.grupā |  |
| 1.1. | Vispārējās pamatizglītības programmā/-s | Vismaz 6,3 |
| 1.2. | Vispārējās vidējās izglītības programmā/-s | Nav attiecināms |
| 2. | **Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem.** | Latviešu valodā: valsts vidējo rezultātu līmenī vai tuvu tam (ne zemāk par 5%)  Matemātikā: valsts vidējo rezultātu līmenī vai tuvu tam (ne zemāk par 5%)  Angļu valodā: valsts vidējo rezultātu līmenī vai tuvu tam (ne zemāk par 5%) |
| 3. | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. |  |
| 4. | **Izglītības iestādes audzināšanas darbā sasniedzamie rezultāti 2024./2025.māc.g.** | 1.Nodrošināts atbalsts mācību un audzināšanas darbā izglītojamajiem, veicinot aktīvas un brīvas personības attīstību - tiek īstenotas 2 speciālās izglītības programmas, pieejams atbalsta personāls, nodrošinātas grupu/ individuālās konsultācijas; tiek īstenots Motivācijas plāns 7.-9.kl.izglītojamajiem; tiek piedāvātas 6 interešu izglītības programmas, darbošanās 2 organizācijās (jaunsargi, mazpulki).  2.Izglītojamie 100% iesaistīti programmā “Latvijas skolas soma” un 40% motivācijas un emocionālās labbūtības projektā: “Eņģeļa sirds”. |
| 5. | **Izglītojamo skaits % no kopējo izglītojamo skaita, kuri piedalās konkursos, skatēs, sacensībās** | 60% |
| 6. | **Izglītojamo skaits % no kopējā izglītojamo skaita, kuri iegūst godalgotas vietas sacensībās, skatēs, konkursos u.tml.** | 45% |

* 1. **2023./2024. mācību gada darba prioritātes un sasniegtie rezultāti**

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi  (Sasniegts/daļēji sasniegts/ Nav sasniegts) un īss komentārs |
| Nr.1. Katra izglītojamā mācīšanās motivācijas veidošana. | Kvalitatīvi:  Mācību stundās nodrošināta individuālā pieeja izglītojamajiem atbilstoši viņu vajadzībām.  Summatīvā vērtējuma darbi ir atbilstoši pilnveidotajai vērtēšanas pieejai.  Ikdienas mācību procesā nodrošināta attīstoša atgriezeniskās saites sistēma. | Daļēji sasniegts.  Daļēji sasniegts. Katra mācību priekšmeta viena izveidotā darba atbilstība summatīvo vērtējumu darbu izveides pamatprincipiem izvērtēšana notika mācību metodiskajās jomās.  Daļēji sasniegts. |
| Kvantitatīvi  100% pedagogu piedalījušies profesionālās pilnveides nodarbībās par izglītojamo sasniegumu vērtēšanu.  Ir veikta pedagogu, izglītojamo, vecāku anketēšana par mācību procesu.  Sagatavoti 8 individuālie speciālo izglītības programmu apguves plāni.  100% vecāku ir informēti par izglītojamo individuālajiem plāniem, notiek regulāra sadarbība visa mācību gada laikā.  Ir palielinājies motivēto izglītojamo skaits, iesaistoties projektos, un par 50%- dalībnieku skaits olimpiādēs, konkursos. | Sasniegts.  Sasniegts.  Sasniegts.  Sasniegts.  Sasniegts. |
| Nr.2. Sadarbības stiprināšana ar izglītojamo ģimenēm, vietējo kopienu. | Kvalitatīvi  Organizētas izglītojošas aktivitātes izglītojamo ģimenēm, apzinot intereses, vajadzības.  Izmantoti dažādi atgriezeniskās saites veidi savstarpējai informācijas apmaiņai ar izglītojamo ģimenēm.  Nodrošināta atbalsta personāla pieejamība. | Sasniegts. Izglītojošo aktivitāšu organizēšanā iesaistīta skolas padome.  Sasniegts.  Daļēji sasniegts, nav pieejams sociālais pedagogs. |
| Kvantitatīvi  Ir organizētas 1x mācību gadā individuālās trīspusējās (izglītojamais, pedagogs, vecāks) sarunas ar katru izglītojamo.  Izglītojamo ģimenēm ir organizētas neformālas tikšanās 1x mēnesī.  Ir veikta izglītojamo, pedagogu, vecāku anketēšana par dažādiem atgriezeniskās saites veidiem un to efektivitāti savstarpējās informācijas apritē ar izglītojamo ģimenēm.  Ir nodrošināta atbalsta personāla pieejamība (psihologs - 1x nedēļā, sociālais pedagogs - 3x nedēļā, pedagoga palīgs- 4x nedēļā.).  Ir organizēta sadarbība ar vietējo kopienu. | Daļēji sasniegts. Tika organizētas 70% gadījumos.  Daļēji sasniegts.  2.semestra izskaņā nelielā  apmeklējuma dēļ tikšanās tika atceltas.  Anketēšana veikta 1x gadā.  Nav sociālā pedagoga.  Sadarbība ar vietējo kopienu – valsts un pagasta svētku, skolas salidojuma organizēšanā, pagasta attīstības vajadzību izzināšanai u.c. |

* 1. **Audzināšanas darba prioritātes trim gadiem un to ieviešana**

*Prioritātes (bērncentrētas, domājot par izglītojamā personību).*

|  |  |  |
| --- | --- | --- |
| **Mācību gads** | **Prioritāte** | **Uzdevumi** |
| **2023./2024.** | Sadarbības stiprināšana ar izglītojamo ģimenēm, vietējo kopienu. | ●Izkopt, veidot pašvadītas mācīšanās prasmes sadarbībā ar izglītojamo ģimenēm.  ●Sniegt informāciju, nodrošināt un saņemt atgriezenisko saiti.  ●Organizēt izglītojošas aktivitātes izglītojamo ģimenēm, apzināt intereses, vajadzības.  ●Sekmēt atbalsta personāla pieejamību.  ●Iesaistīt  klases/skolas pasākumos,  interešu izglītības nodarbībās.  ●Organizēt kopīgus pasākumus ģimenēm kopā ar pirmsskolas izglītības iestādi, rīkot  izglītojamo ģimenēm neformālas tikšanās (diskusiju klubiņi).  ●Stiprināt pareizas valodas lietojumu kā vērtību. |
| **2024./2025.** | Stiprināt skolēnu emocionālo labbūtību skolā | ●Nodrošināt atbalstu mācību un audzināšanas darbā ikvienam izglītojamam, veicinot aktīvas un brīvas personības attīstību, ņemot vērā izglītojamā individuālās spējas un intereses.  ●Izglītojamos iesaistīt motivācijas projektā “Eņģeļa sirds”. |
| **2025./2026.** | Pilnveidot karjeras izglītību un atbalstu skolēniem | ●Sadarbojoties ar vecākiem, veicināt izglītojamo karjeras izglītības un individuālo prasmju attīstīšanu.  ●Atkarību izraisošo vielu lietošanas samazināšanai, veidot veselīga dzīvesveida izpratni un īstenot veselīga uztura, fizisko aktivitāšu un lietderīga brīvā laika pavadīšanu. |

* + 1. **Galvenie secinājumi pēc 2023./2024.m.g. mācību gada izvērtēšanas.**

Organizējot dažādas izglītojošas aktivitātes izglītojamajiem un izglītojamo ģimenēm (diskusiju klubiņš vecākiem, pedagogu un vecāku kopīgs pasākums, klases vecāku sapulces, trīspusējās individuālās sarunas, ekskursijas, klases un skolas pasākumi u.c.), noritot savstarpējai informācijas apmaiņai un jēgpilni sadarbojoties ar skolas atbalsta personālu, tika veidotas izglītojamajiem pašvadītas mācīšanās prasmes.

* 1. **Izglītības iestādes dibinātāja noteiktie mērķi izglītības iestādes vadītājam trīs gadiem, to ietvaros galvenais paveiktais 2023./2024.mācību gadā**

|  |  |  |
| --- | --- | --- |
| Npk. | Noteiktie mērķi un uzdevumi | Paveiktais 2023./2024.m.g. |
| 1. | Sekmēt izglītojamo mācību sasniegumu progresu, pilnveidojot zināšanu, prasmju un kompetenču diagnostikas sistēmu un attīstošu izglītības vidi atbilstoši izglītojamo spējām, vajadzībām un interesēm. | Licencētas divas speciālās izglītības programmas, tiek īstenotas abas speciālās izglītības programmas: 21015611 - 7, 21015811 - 3 izglītojamajiem. |
| 2. | Nodrošināt izglītības iestādi ar jaunākajām tehnoloģijām, veicinot izglītojamo zināšanu un digitālo prasmju praktisko pielietojumu. | Izglītības iestāde ir saņēmusi 19 CHROME BOOK datorus (valsts finansējums) 1.-6.klašu izglītojamajiem. |
| 3. | Sadarbojoties ar izglītības iestādes dibinātāju, veikt kosmētisko remontu mācību kabinetos un koplietošanas telpās, lai izglītības iestādē varētu pilnvērtīgi īstenot mācību programmu un interešu izglītības saturu. | Veikts kosmētiskais remonts 2 mācību kabinetiem. |
| 4. | Veidot atbalsta sistēmu izglītojamo un pedagogu emocionālās labizjūtas un efektīvas sadarbības sekmēšanai izglītības iestādē. | Tiek turpināta sistēmas veidošana: sadarbība ar bibliotēkām, Bērnu un jauniešu centru “ACS”, ar Andreja Eglīša Latviešu nacionālo fondu- vienreizējās prēmijas izglītojamajiem mācību gada nobeigumā; atzinības izteikšana pedagogiem; ekskursijas/ teātra apmeklējums gan izglītojamiem, gan pedagogiem; ārpusstundu pasākumu un interešu izglītības nodrošinājums u.c., individuālās sarunas ar pedagogiem, trīspusējās sarunas (pedagogs-skolēns- vecāks). |

* 1. **Izglītības iestādes darba prioritātes un plānotie sasniedzamie rezultāti 2024./2025. mācību gadā**

|  |  |
| --- | --- |
| Prioritāte | Sasniedzamie rezultāti kvantitatīvi un kvalitatīvi |
| Nr.1. Turpināt katra izglītojamā mācīšanās motivācijas veidošanu. | Kvalitatīvi:  Ikdienas mācību procesā nodrošināta mērķtiecīgi diferencēta pieeja, akcentējot iekļaujošo izglītību, izmantojot dažādas mācību metodes.  Summatīvā vērtējuma darbi tiek veidoti atbilstoši pilnveidotajai vērtēšanas kārtībai.  Izstrādāta izglītojamo motivēšanas kārtība.  Nodrošināta pedagogu labās prakses piemēru pieredzes apmaiņa tekstpratībā. |
| Kvantitatīvi:   Katrā mācību priekšmetā plānotas un novadītas 1 līdz 2 starpdisciplinārās  mācību stundas.  100% izglītojamie, vecāki/likumiskie pārstāvji iepazīstināti ar pilnveidoto izglītojamo  mācību sasniegumu vērtēšanas kārtību.  60- 80% izglītojamo mērķtiecīgi izmanto   mācīšanās konsultācijas.  Ir veikta talantīgo skolēnu agrīnu spēju testēšana sākumskolā.  Ir palielinājies motivēto izglītojamo skaits, iesaistoties mācību priekšmetu olimpiādēs, konkursos, skatēs, sacensībās.  Ir izveidots motivācijas plāns 7.-9.kl., īpaši akcentējot 9.kl. (papildnodrbības CE mācību priekšmetos, karjeras izglītībā).  Ir ieviesta apzinātās lasīšanas (klausīšanās) pusstunda piektdienās no plkst.8.30.  Ir veikts mērķtiecīgs tekstpratības darbs visu mācību priekšmetu stundās (darbs ar   dažādas  formas tekstiem- tabulas, shēmas, diagrammas, infografikas u.c.; darbs ar vārdu/ jēdzienu skaidrojumu). |
| Nr.2. Turpināt sadarbības stiprināšanu ar izglītojamo ģimenēm, vietējo kopienu. | Kvalitatīvi:  Nodrošināta, sniegta un saņemta informācija/ atgriezeniskā saite (pedagogi-vecāki- skolēni).  Nodrošināta atbalsta personāla pieejamība (skolas psihologs, logopēds, pedagoga palīgs). |
| Kvantitatīvi:  Regulāri veikta klases audzinātāju pārraudzība noteikto logopēdisko nodarbību, skolas psihologa, mācīšanās konsultāciju apmeklējumam.  Ir ievērota “Rīcības plāna”noteiktā kārtība attiecībā uz izglītojamo kavējumiem, kā arī nesekmību, “nv” ierakstiem, uzvedību.  Ir iesaistīts  ikviens izglītojamais klases/skolas pasākumos.  Atbilstoši skolas audzināšanas darba programmai ir organizētas klases stundas karjeras izglītībā, mērķtiecīgi  iesaistot izglītojamo ģimenes, absolventus, citus interesentus. |

1. **Kritēriju izvērtējums** 
   1. Kritērija **“Mācīšana un mācīšanās”** stiprās puses un turpmākās attīstības vajadzības
      1. Pašvērtēšanā izmantotās kvalitātes vērtēšanas metodes: *mācību stundu / nodarbību vērošana, dokumentu analīze*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādē izveidotā sistēma datu ieguvei par mācīšanas un mācīšanās kvalitāti un tās pilnveidi | Tiek regulāri veikta datu ieguve, apstrāde un analīze, nosakot problēmas un uzlabojumus. | Izglītojamā individuālās izaugsmes sekmēšanai, sniegt ieteikumus vecākiem un izglītojamajiem konkrētu veicamo uzdevumu izpildei. |
| 1. Izglītības procesa plānošanas un īstenošanas efektivitāte un kvalitāte *(mācību stundās/ nodarbībās)* | Izglītības iestādes vadība nosaka aktuālos mācību stundas vērošanas kritērijus, atbilstoši noteiktajām prioritātēm. Ir izstrādātas un tiek izmantotas stundu vērošanas anketas. | Plānojot un īstenojot mācību procesu, pedagogiem palielināt atvēlēto laiku mācību stundas refleksijas daļai. |
| 1. Izglītības procesa individualizācija, diferenciācija un personalizācija *(mācību stundās/ nodarbībās)* | Pedagogi palīdz izglītojamajiem, kā mācīties, skaidro, kā izpildīt konkrētus mācību uzdevumus, palīdz apgūt jaunas prasmes. | Palielināt izglītojamo centrētu mācību stundu īpatsvaru. |
| 1. Izglītības procesa īstenošanas kvalitāte attālinātajās mācībās un nodrošinot izglītības ieguvi ģimenē | Attālinātais mācību process nenotika. |  |
| 1. Izglītības iestādes individualizēta un / vai personalizēta atbalsta sniegšana izglītojamiem | Izglītības iestādē ir sistēma, kā tiek diagnosticēts un sniegts atbalsts izglītojamajiem. Individualizācijas un diferenciācijas nodrošināšanai iesaistās pedagogi un atbalsta komanda. | Izveidot motivācijas plānu 7.-9.kl.izglītojamajiem |
| 1. Mācību sasniegumu vērtēšanas kārtība | Aktualizēta pilnveidotā izglītojamo sasniegumu vērtēšanas kārtība. | Veikt izskaidrojošo darbu visām mērķgrupām, nodrošinot visu mācību procesā iesaistīto pušu izpratni par pilnveidotās vērtēšanas kārtības mērķiem un nosacījumiem. |
| 1. Informācija par darbu ar izglītojamiem ar zemiem mācību sasniegumiem | Formatīvajā vērtējumā iegūstot “nv”, izglītojamajam jāiegūst procentuālais vērtējums mācīšanās konsultācijās. Vecāki tiek informēti par nepieciešamajām darbībām vērtējuma iegūšanai. | Motivēt izglītojamos apmeklēt mācīšanās konsultācijas, ja formatīvajā vērtējumā nav sasniegti 33%. |

* + 1. Informācija par izglītības iestādes vadības mērķiem un/vai sasniedzamajiem rezultātiem mācību stundu/nodarbību vērošanā 2023./2024.m.g.

Izglītības iestādes vadība nosaka aktuālos mācību stundas vērošanas kritērijus, atbilstoši noteiktajām prioritātēm: Efektīva mācību stunda ir 3-daļīga stunda, t.sk. diferenciācijas izmantošana, atbalsta pielietošana, sadarbības formas, atgriezeniskās saites veidu izmantošana.

Diferenciācijas izmantošana, jēgpilna atbalsta pielietošana mācību stundās tika vērota 65% gadījumu. Tika vērotas sadarbības formas (grupu/ pāru), kā arī dažādi atgriezeniskās saites veidi

*Atbalsta sniegšanu izglītojamajiem ikdienas mācību procesā, kā arī speciālajās izglītības programmās 3 pedagogu vadītās stundas vēroja Madonas novada pedagogi.*

* + 1. Informācija par iegūtajiem 2-3 galvenajiem secinājumiem par mācību stundu / nodarbību vērošanā iegūtajiem datiem un informāciju

|  |  |
| --- | --- |
| Izglītības iestādes vadības, dibinātāja iegūtie secinājumi | Pedagogu ievēro mācību stundu trīsdaļīguma principu- ierosināšana, apjēgšana, refleksija.  Turpināt diferenciācijas izmantošanu, pilnveidot atbalsta pielietošanu izglītojamajiem ikdienas mācību procesā. |
| Pedagoģiskās padomes iegūtie secinājumi | Ir izveidota Andreja Eglīša Ļaudonas pamatskolas pedagogu mācību stundās izmantoto atgriezeniskās saites metodisko paņēmienu atgādne.  Pilnveidot mācību stundas refleksijas daļu, atvēlot tai pietiekami daudz laika. |

* 1. Kritērija **“Vienlīdzība un iekļaušana”** stiprās puses un turpmākās attīstības vajadzības
     1. Pašvērtēšanā izmantotā kvalitātes vērtēšanas metodes: *dokumentu analīze,* *sarunas vai fokusgrupu diskusijas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādes darbībā, izglītības programmu īstenošanā un izglītības ieguvē iesaistīto izpratne par vienlīdzības un iekļaušanas aspektiem | Izglītības iestādes darbībā ir vērojama vienota izpratne par vienlīdzību un iekļaušanu. | Turpināt uzlabot izpratni par vienlīdzību un iekļaušanas aspektiem, deleģējot pienākumus katrai no iesaistītajām mērķgrupām. |
| 1. Izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai | Izveidotā sistēma iekļauj: “Rīcības plāns darbā ar skolēnu disciplīnas pārkāpumu, neattaisnotu kavējumu un nepietiekamu vērtējumu gadījumā” , “Kārtība par skolas direktora un skolotāju rīcību, ja tiek konstatēta fiziska vai emocionāla vardarbība pret izglītojamo” u.c. | Panākt savlaicīgu informācijas ieguvi iekļaujošas mācību vides un vienlīdzīgas attieksmes nodrošināšanai. |
| 1. Iestādes darbībā konstatēto izglītības kvalitātes risku identificēšana un izvērtēšana:    1. apvienotās klases / grupas vai nepietiekami mazs izglītojamo skaits / pēdējos 3 gados tendence samazināties izglītojamo skaitam | Nav novērojama strauja/ krasa tendence samazināties izglītojamo skaitam, nav apvienoto klašu. | Panākt skolēnu skaita palielinājumu. |
| * 1. informācija par izglītojamajiem, kuri bez attaisnojoša iemesla neapmeklē izglītības iestādi (VIIS) | Preventīvi darbojoties ar riska grupas izglītojamajiem un viņu vecākiem, savlaicīgi novērsti neattaisnotie izglītības iestādes kavējumi. | Turpināt preventīvi darboties ar izglītojamo ģimenēm. |
| * 1. iestādē nav pieejami atbalsta personāla resursi/ ilgstošas pedagogu vakances | Izglītības iestādei ir pieejams atbalsta personāls: skolas psihologs, logopēds, pedagoga palīgs. | Turpināt meklēt iespējas sociālā pedagoga piesaistei atbalsta personālam. |
| * 1. izglītības iestādes sasniegumi konkursos, izstādēs, sacensībās olimpiādēs u.tml. pēdējā mācību gada laikā ir statistiski zemāki nekā pēdējos 3 gados vidēji | 2023./2024.m.g. laikā sasniegumi ir augstāki, salīdzinot ar iepriekšējiem trim gadiem. Ir iegūts augstākais novērtējums valsts līmenī – 2.vieta bioloģijas olimpiādē. | Turpināt darbu ar motivētajiem izglītojamajiem, gūstot augstvērtīgus rezultātus olimpiādēs, konkursos u.c. |
| * 1. iestādē palielinājies izglītojamo skaits ar zemiem mācību sasniegumiem,t.sk. centralizētajos eksāmenos | 2023./2024.m.g.izglītojamo skaits ar zemiem mācību sasniegumiem ir samazinājies par 3,03% salīdzinājumā ar 2022./2023.m.g. Savukārt centralizēto eksāmenu rezultāti rāda, ka rezultāti uzlabojas, jo 2022./2023.m.g. 1 izglītojamais neieguva sertifikātu matemātikā, bet 2023./2024.m.g. visi izglītojamie ir ieguvuši sertifikātus. | Turpmākajā darbībā paaugstināt izglītojamo motivāciju ikdienas darbā, palielināt izglītojamo skaitu ar optimāliem mācību sasniegumiem, paaugstināt valsts centralizēto eksāmenu rezultātus. |
| * 1. Cits (piemēram, izglītojamo vecāku iesaiste iekļaujošas izglītības, t.sk. individuālo izglītības plānu, īstenošanā) | 2023./2024.m.g. tika sagatavoti 10 individuālie izglītības plāni iekļaujošajā izglītībā. To realizēšanā tika iesaistīti vecāki, iepazīstinot ar konkrētiem sasniedzamajiem rezultātiem, to izpildei dodot vecākiem ieteikumus. | Visu mācību priekšmetu pedagogu regulārāku savstarpējo komunikāciju ar izglītojamo vecākiem. |
| 1. Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem u.c. aspektiem | Katra izglītojamā izaugsmes nodrošināšanai izglītības iestādē izveidota sistēma ar resursiem- transporta pakalpojumi, mācību līdzekļi, pagarinātā dienas grupa 1.-4.klasēm, brīvpusdienas, interešu izglītība, bibliotēkas iespēju izmantošana, atbalsta personāls, interneta brīvpieeja u.c. |  |

* 1. Kritērija **“Drošība un psiholoģiskā labklājība”** stiprās puses un turpmākās attīstības vajadzības
     1. Pašvērtēšanā izmantotā kvalitātes vērtēšanas metode*: anketas/ aptaujas, izglītības iestādes apskate, sarunas vai fokusgrupu diskusijas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību | Izglītības iestāde vismaz 2 reizes gadā veic aptaujas par visu mērķgrupu drošību un psiholoģisko labklājību. | Iegūtās informācijas savlaicīga izmantošana preventīvajā darbā drošības un psiholoģiskās labklājības uzlabošanai. |
| 1. Iekšējās kārtības un drošības noteikumu ievērošana | Izglītības iestāde, iesaistot visas mērķgrupas, ir izstrādāti iekšējās kārtības un drošības noteikumi. | Regulāri aktualizēt iekšējās kārtības un drošības noteikumu ievērošanu. |
| 1. Fiziskā drošība un ar to saistīto risku novēršana | Izglītības iestādē ir izstrādātas un tiek īstenotas kārtības: “Rīcības plāns darbā ar skolēnu disciplīnas pārkāpumu, neattaisnotu kavējumu un nepietiekamu vērtējumu gadījumā” , “Kārtība par skolas direktora un skolotāju rīcību, ja tiek konstatēta fiziska vai emocionāla vardarbība pret izglītojamo”. Izglītības iestāde3s vadība uzvedības noteikumu pārkāpuma situācijas fiziskās drošības problēmas un vardarbības gadījumus risina, iesaistot visas puses. | Aktualizēt izstrādātos rīcības plānus dažādu risku novēršanai, iesaistot visas mērķgrupas.  Veikt remontdarbus riska zonās (tualetes, garderobes, kāpnes u.c.), kurās visbiežāk notiek fiziskās drošības apdraudēšana. |
| 1. Emocionālā drošība izglītības iestādē un ar to saistīto risku novēršana | Tiek īstenota SEM (sociāli emocionālā mācīšanās) programma mācību un audzināšanas procesā. | Turpināt izpratnes veidošanu visām mērķgrupām par faktoriem, kuri ietekmē emocionālo drošību, labizjūtu, lai veidotu pozitīvas, cieņpilnas un taisnīgas savstarpējās attiecības. |
| 1. Personāla un izglītojamo labizjūta | Izglītības iestāde īsteno dažādas aktivitātes un pasākumus, kuri veicina piederību vietējai kopienai un labizjūtību ikvienam iesaistītajam. |

* 1. Kritērija **“Atbalsts un sadarbība”** stiprās puses un turpmākās attīstības vajadzības
     1. Pašvērtēšanā izmantotā kvalitātes vērtēšanas metodes: *anketēšana, situāciju analīze, sarunas vai fokusgrupu diskusijas ar mērķgrupām*

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| 1. Izglītības iestādes vadītāja sadarbības kvalitāte ar izglītības iestādes dibinātāju un/vai pašvaldību | Izglītības iestādes vadība regulāri sadarbojas ar dibinātājuun vietējo pašvaldību izglītības iestādes definēto mērķu sasniegšanā. | Turpināt nodrošināt optimālu izglītības iestādes infrastruktūru un resursus izglītības programmu īstenošanai. |
| 1. Izglītības iestādes vadītāja sadarbības kvalitāte ar vietējo kopienu un/vai nozares organizācijām | Veido un iesaistās pasākumos ar vietējo kopienu un piedāvā atsevišķus pasākumus, aktivitātes un projektus | Paplašināt savstarpējo sadarbību ar vietējo kopienu mūžizglītības attīstības veicināšanai. |
| 1. Izglītības iestādes vadītāja rīcība, veidojot izziņas un inovāciju organizācijas kultūru izglītības iestādē | Izglītības iestāde vadītājam ir izpratne par aktuālo pārmaiņu būtību izglītībā un gatavība uzņemties atbildību par pārmaiņu ieviešanu. | Izglītības iestādes vadītājam turpināt attīstīt mācīšanās, pārmaiņu un inovāciju kultūru izglītības iestādē. |
| 1. Izglītības iestādes vadītāja rīcība savstarpējās pieredzes apmaiņai un komandas darbam izglītības iestādē | Izglītības iestādes vadītājs motivē mērķtiecīgu pedagogu profesionālo sadarbību un organizē komandas darbu izglītības iestādes mērķu sasniegšanai. | Izglītības iestādes vadītājam turpināt radīt apstākļus profesionālam dialogam , sadarbībai un pieredzes apmaiņai, lai organizācijas darbība saskanētu ar tās vīziju. |
| 1. Izglītības iestādes vadītāja sadarbības kvalitāte ar izglītojamo vecākiem | Izglītības iestādes vadītājs nodrošina regulāru vecāku iesaisti izglītības iestādes darbībā, kā arī īsteno pasākumus un aktivitātes vecāku izglītošanai par mācību un audzināšanas jautājumiem. | Izglītības iestādes vadītājam turpināt sniegt atbalstu vecāku iniciatīvas veicināšanai. |
| 1. Izglītības iestādes vadītāja rīcība, nodrošinot izglītības iestādes padomes un izglītojamo pārstāvības institūcijas darbību | Izglītības iestādes vadītājs rada priekšnosacījumus un atbalsta skolas padomes un skolēnu pašpārvaldes darbību. | Izglītības iestādes vadītājam turpināt veicināt izglītojamo pašpārvaldes sadarbību ar citu izglītības iestāžu izglītojamo pašpārvaldēm. |

**4. Informācija par lielākajiem īstenotajiem projektiem par 2023./2024. mācību gadā**

|  |  |
| --- | --- |
| Projekts | Rezultāti |
| eTwinning projekts | 6.kl. skolēni sadarbībā ar partnerskolām no Lietuvas un Turcijas piedalījās eTwinning projektā “Read and draw”. Projekta gaitā skolēni lasīja dažādus tekstus, tos ilustrēja.  5.kl. skolēni sadarbībā ar partnerskolām no Francijas un Itālijas  piedalījās Etwinning projektā “From Playground games to Olympic stadium”.  Skolēni iepazina sadarbības skolu valstis, Olimpisko spēļu norisi, kā arī papildināja sadarbības skolu izvēlēto sporta veidu noteikumus. |
| “Sporto visa klase” | Tika iesaistīti 3., 4., 5.klases skolēni ar mērķi pilnveidot iesaistīto skolēnu vispārējo fizisko sagatavotību, sekmējot motivāciju nodarboties ar sportu. Latloto izlozē “Sporto visi” ieguva 5000 EUR balvu sporta inventāra iegādei. |

1. **Citi sasniegumi**

Folkloras kopu skatē “Driksnēni” ieguva 1.pakāpes diplomu, tradicionālo deju konkursā “Vedam danci- 2024” tika piešķirts 1.pakāpes diploms.

2.vieta valsts bioloģijas olimpiādē.

1. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi**

|  |  |  |
| --- | --- | --- |
| Kritērijs | Ieteikumi | Rezultāti |
| 1.2. | Veikt preventīvus pasākumus karjeras izglītībā, nodrošinot izglītojamos un viņu vecākus ar pilnvērtīgu informāciju par iespējām, ko sniedz izglītības iestāde, tajā īstenotās mācību programmas un interešu izglītība, lai pilnveidotu izglītojamā personību un veidotu viņa karjeras attīstības iespējas, kā arī izprotot, kādas prioritātes ir iegūstot vidējo izglītību vispārizglītojošā izglītības iestādē, tā nodrošinot vispārējās vidējās izglītības programmas īstenošanas turpināšanu izglītības iestādē. *Izpildes termiņš 2022.gada augusts.* | Ar 01.09.2022. izglītības iestādei mainīts statuss (pamatskola). Pasākumi karjeras izglītībā ir veicinājuši 9.klases absolventu tālākizglītību. 2021.2022.m.g. - 7 turpina mācības vidusskolā/ģimnāzijā, 10 - profesionālajā vidusskolā/tehnikumā. 2022./2023.m.g. no 12 absolventiem 4 mācības turpina vidusskolā/ģimnāzijā un 8 – profesionālajā vidusskolā/tehnikumā.  2023./2024.m.g. tika izveidots un īstenots Motivācijas plāns 9.kl., iekļaujot jautājumus par karjeras izglītību. No 10 3absolventiem: 3 turpina mācības ģimnāzijā/vidusskolā, 5- tehnikumā, 1- tālmācības vidusskolā, 1 neturpina mācības ( speciālās izglītības programma). |
| 2.1. | Veikt izmaiņas vērtēšanas kārtībā, pilnībā to pielāgojot kompetencēs balstītā izglītībā. Vērtēšanas kārtībā precizēt, kurus pārbaudes darbus izglītojamajiem ir iespējams un ir nepieciešams izlabot vai uzlabot, kā arī precizēt informāciju par gada vērtējuma izlikšanu, lai novērstu iesaistīto mērķgrupu dažkārt vērojamo neizpratni par semestra un gada vērtējumu izlikšanas principiem. Novērst subjektīvismu vērtējuma izlikšanā, iekļaujot tikai objektīvus kritērijus. *Izpildes termiņš 2022.gada 31.augusts.* | Regulāri tiek veiktas nepieciešamās izmaiņas izglītojamo mācību sasniegumu vērtēšanas kārtībā. |
| 2.2. | Izveidot noteiktu sistēmu šādos virzienos:  1. pārskatīt un pilnveidot sistemātisku pedagogu profesionālās kvalitātes novērtēšanas kārtību izglītības iestādē, pielāgojot to pedagogu iespējām sevi prezentēt, sniegt labās prakses piemērus un parādīt sevi kā prasmīgu un profesionālu pedagogu, kā arī veicināt pedagogu profesionālo pilnveidi. *Izpildes termiņš 2022.gada oktobris.*  2. pievērst uzmanību tālākizglītības kursu izvēlei, lai īstenotu izglītības iestādes izvirzītās prioritātes un veicinātu pedagogu līdzdalību izglītības iestādes attīstībā, izglītības programmu izvirzīto mērķu īstenošanā. *Izpildes termiņš 2022.gada decembris.* | 1.Ir pilnveidota pedagogu profesionālās kvalitātes novērtēšanas kārtība.  2.Ir izstrādāts pedagogu profesionālās pilnveides grafiks trim gadiem. 2021./2022.m.g.atbilstoši akreditēto izglītības programmu izvirzīto mērķu īstenošanai 15 pedagogi uzsāka apgūt speciālās izglītības kursus.  2022./2023.m.g. - 15 pedagogi ieguva speciālās izglītības sertifikātus.  Regulāri tiek papildināti tālākizglītības kursi pēc nepieciešamības. |

Izglītības iestādes vadītājs (paraksts) Guntis Lazda